ગુજરાત યુનિવર્સિટી જાણે કે કોર્પોરેટ ઈન્ડસ્ટ્રી બની ગઈ હોઈ તેમ છેલ્લા બે-ત્રણ વર્ષોમાં યુનિ.નુ વાર્ષિક વીજળી બીલ ૧ કરોડથી પણ વધી ગયું છે અને એટલું જ નહીં ગત વર્ષે તો દોઢ કરોડ સુધી ખર્ચે પહોંચ્યો હોઈ અને તેમાં પણ આગામી વર્ષે માટે ૨ કરોડ સુધીનો ખર્ચ પણ કુલપતિ દ્વારા અંદાજી નાખવામા આવ્યો છે.તાજેતરમાં યુનિ.દ્વારા સીન્ડીકેટમાં પસાર કરાયેલા ૨૦૧૫-૧૬ના વાર્ષિક બજેટમાં વીજળી ખર્ચને ૧.૫ કરોડથી વધારીને ૨ કરોડનો અંદાજ મુકવામા આવ્યો છે એટલે કે કુલપતિ દ્વારા ૫૦ લાખની વધુની જોગવાઈ કરી દેવાઈ છે.જાણવા મળતી માહિતી અનુસાર હાલ યુનિ.માં મોટા ભાગના તમામ વિભાગોમાં એસી નાખી દેવાયા છે.પરીક્ષા વિભાગ,આઈએએસ ટ્રેનિંગ સેન્ટર,ઈએમઆરસી એડમીશન કમિટી,લાયબ્રેરીથી માંડી યુનિ.કાર્યાલયની તમામ કેબીનોમાં એસી નાખી દેવાયા છે,તો મોટા ભાગના પ્રોફેસરો અને હેડ તેમજ ડીરેક્ટરોની કેબિનોમાં પણ એસી લગાવી દેવાયા છે.શું પ્રોફેસરો,કર્મચારીઓએ કોઈ કંપનીમાં કામ કરે છે કે પછી સૌથી વધુ વિદ્યાર્થીઓ પાસ કરનારી વિશ્વવિદ્યાલયમાં કામ કરે છે. જ્યારે સૌથી વધુ બિલ એસીનું જ આવતુ હોય છે અને યુનિ.માં ૧૧થી૬ સુધીનો જ ટાઈમ હોય છે ત્યાર પછી તમામ વિભાગો અને કેબીનો બંધ થઈ જાય છે તો પછી ૨ કરોડ બીલ કઈ રીતે આવી શકે. જ્યારે આ અંગે પૂછતા કુલપતિએ પણ સ્વીકાર્યુ હતું કે એસી પણ વધી રહ્યા છે અને વીજળીનો મેન્ટેન્ટન્સ ખર્ચ પણ વધી રહ્યો છે. જો કે યુનિ.સત્તાધીશ અધિકારીનું કહેવું છે કે યુનિ.માં આગામી વર્ષમાં ઈન્ટીગ્રેટેડ લો સહિત નવા ૫થી૬ ભવનો બની રહ્યા છે તેના બાંધકામમાં થનારા હેવી ઈલેક્સ્ટ્રી વપરાશ તેમજ વીજળીનો રીપેરીંગથી માંડી નીભાવ ખર્ચે સહિત હાઈ ઈન્ટેસીટી પાવરનો પણ બહુ મોટો ખર્ચ આવે છે. જે કે મહત્વનું છે કે બેથી ત્રણ વર્ષ પહેલા યુનિ.મા હાલ રહેલ કાર્યાલય બિલ્ડીંગથી માંડી,હોસ્ટેલ અને જેટલા ભવનો છે તેટલા જ હતા પરંતુ અગાઉના કુલપતિનું કહેવુ છે કે અંદાજે માસિક વીજળી ખર્ચ ૮થી૧૦ લાખ હશે.જો ૮થી૧૦ લાખ હોય તો વાર્ષિક વધુ માં વધુ ૧ કરોડ વીજળી ખર્ચ ગણી શકાય ત્યારે અચાનક અધધધકહી શકાય તેટલો ૨ કરોડ વીજળી ખર્ચ યુનિ.માં કહી રીતે હોઈ શકે.આમ શું એસી અને કોર્પોરેટ ઓફીસો સાથે હેવે યુનિ.કોર્પોરેટ ઈન્ડસ્ટ્રી બની રહી છે કે કેમ તે એક પ્રશ્ન છે.